text: Curs d'iniciació al voluntariat - Entitats Garrotxa
  El passat cap de setmana del 12 i 13 de juny, una vintena de persones varen participar al curs d'iniciació al voluntariat que es va portar a terme a Olot. Aquestes persones van poder aprendre aspecte bàsics el voluntariat com són: quins drets i deures tenen les persones voluntàries, què es considera voluntariat i què no, quines tipologies de voluntariat hi ha, quins límits s'han de tenir en compte o com es poden concretar les tasques voluntàries. Durant un cap de setmana les dinàmiques fetes van possibilitar parlar de tots aquests aspectes així com establir un vincle entre les persones participants. Més enllà de la formació es van compartir estones de riure, de coneixement, de compartir experiències i de gaudi.
  Finalitzada la darrera sessió es va explicar als participants que Olot compta amb un munt d'entitats formades per equips de voluntaris i que a més la ciutat compta amb un Punt de Voluntariat. Aquest punt està ubicat al carrer Lorenzana, 11 ( dins el casal cívic) i és un punt d'informació, assessorament i captació per a totes aquelles persones o entitats interessades en el voluntariat. El punt està obert els dimarts de 16h a 19h i els dijous de 10 a 13h. En aquests moments cal cita prèvia al telèfon: 681394318
  Aquest curs organitzat pel Consorci d'Acció Social de la Garrotxa i impartit per la Fundació Esplai Girona s'emmarca dins dels cursos que la Generalitat ofereix com a pla de formació de l'associacionisme i el voluntariat de Catalunya. Aquests cursos permeten millorar el coneixement i les capacitats del voluntariat i de les persones que participen en les associacions. Aquest és l'objectiu que té tant el Punt de Voluntariat de la Garrotxa com el Servei d'Informació i Suport a les Associacions de la Garrotxa, per això s'està organitzant un altre curs de cara al tercer trimestre del 2021 que porta per nom "Tècniques i recursos per a l'acompanyament de voluntàries". Si en voleu saber més ens podeu escriure a: entitatsgarrotxa@casg.cat